LOperació Carn Picada (anglès: "Operation Mincemeat") va ser un pla de diversió britànic d'èxit durant la Segona Guerra Mundial, que aconseguí fer creure a l'Alt Comandament Alemany (OKW) que els Aliats envairien els Balcans i Sardenya en comptes de Sicília, l'objectiu real. L'operació consistia en el fet que els alemanys creguessin que, accidentalment, havien interceptat documentació classificada com a màxim secret, que detallava futurs plans de guerra aliats, i part de l'èxit de Carn Picada era la naturalesa inusual de l'operació: la documentació la portava un cadàver abandonat deliberadament a una platja espanyola. La història va ser narrada en un llibre (i en una pel·lícula posterior) anomenat ""L'home que mai no existí"".